CELEX: C2006/060/46
Language: hu
Date: 2006-03-11 00:00:00
Title: C-465/05. sz. ügy:  2005. december 23-án  benyújtott kereset – az Európai Közösségek Bizottsága kontra Olasz Köztársaság

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/24
            
         2005. december 23-án benyújtott kereset – az Európai Közösségek Bizottsága kontra Olasz Köztársaság
   (C-465/05. sz. ügy)
   (2006/C 60/46)
   Az eljárás nyelve: olasz
   2005. december 23-án az Európai Közösségek Bizottsága (képviselő: E. Traversa és E. Montaguti meghatalmazotti minőségben) keresetet nyújtott be az Európai Közösségek Bírósága előtt az Olasz Köztársaság ellen.
   A felperes keresetében azt kéri, hogy
   
               1.
            
            
               a Bíróság állapítsa meg, hogy az Olasz Köztársaság azzal, hogy előírta:
               
                           —
                        
                        
                           a személyőri szolgáltatás gyakorlásának feltétele az Olasz Köztársaság felé tett hűség-eskü;
                        
                     
                           —
                        
                        
                           a személy- és vagyonvédelmi tevékenység kizárólag azt követően végezhető, hogy a prefektúra kibocsátotta az engedélyt;
                        
                     
                           —
                        
                        
                           a fenti engedélynek korlátozott területi hatálya van, és kiadása az adott területen működő személy- és vagyonvédelmi vállalkozások számának és jelentőségének figyelembe vételével történik;
                        
                     
                           —
                        
                        
                           a személy- és vagyonvédelmi vállalkozásoknak minden olyan járásban rendelkezniük kell telephellyel, amelynek területén tevékenységüket folytatják;
                        
                     
                           —
                        
                        
                           a fenti vállalkozások alkalmazottainak egyénileg is engedéllyel kell rendelkezniük személy- és vagyonbiztonsági tevékenység gyakorlására;
                        
                     
                           —
                        
                        
                           a személy- és vagyonvédelmi vállalkozásoknak az engedélyhez legkisebb illetve legnagyobb alkalmazotti létszámot kell felvenniük;
                        
                     
                           —
                        
                        
                           a személy- és vagyonvédelmi vállalkozásoknak biztosítékot kell letétbe helyezniük a helyi Cassa despositi e prestiti-nél (letéti és hitelpénztár);
                        
                     
                           —
                        
                        
                           a személy- és vagyonvédelmi szolgáltatások díjai a prefektúra jóváhagyásával kerülnek megállapításra egy meghatározott sávon belül;
                        
                     nem teljesítette az EK 43. és 49. cikkekből eredő kötelezettségeit.
            
         
               2.
            
            
               Az Olasz Köztársaságot kötelezze az eljárási költségek viselésére.
            
         Jogalapok és fontosabb érvek:
   A magán személyőri tevékenység nem képezi a közhatalom gyakorlásának közvetlen és specifikus módját. Ennélfogva rá a Szerződés 45. és 55. cikkeiben foglalt, a szabad letelepedésre, illetve a szolgáltatásnyújtás szabadságára vonatkozó eltérések nem alkalmazhatók.
   
               1.
            
            
               Az eskütételi kötelezettség nem indokolt és a magán személyőrök tevékenységének céljával és jellegével arányban nem álló akadályt képez. A formális eskü megnehezíti a letelepedést és általában az olasz személy- és vagyonbiztonsági szolgáltatások piacára történő bejutást a közösségi gazdasági szereplők számára, már-már ellehetetlenítve az adott szolgáltató számára ilyen szolgáltatások nyújtását.
            
         
               2.
            
            
               Annak előírása, hogy az Olaszországban személy- és vagyonvédelmi szolgáltatást nyújtani kívánó személyek rendelkezzenek engedéllyel, tekintet nélkül a hasonló kötelezettségekre, amelyek e szolgáltatások nyújtóit azon tagállamban terhelik, amelyben letelepedtek, a szolgáltatásnyújtás szabadságának igazolatlan akadályát képezi.
            
         
               3.
            
            
               Az ágazatban tevékenykedő közösségi vállalkozásnak, amely Olaszországban szándékozik letelepedni és meghatározott kiterjedésű területen működni, annyi engedélyt kell beszereznie, ahány járás területén a tevékenységét gyakorolni kívánja (ezek száma Olaszországban 104). Az is előfordulhat, hogy ezen engedélyeket az illetékes hatóság (prefektúra) nem adja meg, tekintettel az azonos területen tevékenykedő vállalkozások számára és jelentőségére.
            
         
               4.
            
            
               Egy Olaszországban letelepedni kívánó vállalkozásnak annyi telephelyről kell gondoskodnia, amennyi a megszerzett engedélyek és a vonatkozó járások száma, anélkül, hogy azokra a szolgáltatás végzéséhez szüksége lenne. Ezen túl, a telephelyek meglétének előírása egyet jelent a szolgáltatásnyújtás szabadságának elutasításával, mivel ilyen szolgáltatások országhatárokon átnyúló nyújtása során tevékenységet végző személyek letelepedését igényli.
            
         
               5.
            
            
               A személy- és vagyonvédelmi szolgáltatások alkalomszerű nyújtása esetére az olasz törvény minden esetben azt írja elő, hogy valamennyi alkalmazottnak önállóan is engedéllyel kell rendelkeznie a szolgáltatás nyújtására Olaszországban, és nem veszi figyelembe azokat az ellenőrzéseket, amelyeknek a származási tagállamban már valamennyi felesküdött személy- és vagyonőr eleget tett.
            
         
               6.
            
            
               A prefektúrák által kibocsátott engedélyek az alkalmazottak legkisebb/legnagyobb számának megjelölését írhatják elő. E korlátozások be nem tartása az engedély visszavonásához vezet. Az ilyen rendelkezések a letelepedés szabadsága és a szolgáltatásnyújtás szabadága akadályát képezik, amely különösen ahhoz vezethet, hogy a kisvállalkozások számára teljes mértékben elzárja a piacra jutás lehetőségét.
            
         
               7.
            
            
               Az olasz törvény által előírt azon kötelezettség, miszerint a személy- és vagyonvédelmi szolgáltatatást végző vállalkozásoknak biztosítékot kell letétbe helyezniük a Cassa depositi e prestiti-nél, nincs tekintettel a rendeltetés szerint hasonló kötelezettségekre, amelyeknek a szolgáltató azon tagállamban, amelyben letelepedett, már eleget tett.
            
         
               8.
            
            
               A díjak szabad meghatározásának korlátozásai ugyancsak úgy a letelepedés szabadsága, mint a szolgáltatásnyújtás szabadsága akadályát képezik. Hiszen egy adott piacra belépni kívánó új gazdasági szereplőnek a versenytársak között ki kell tűnnie, és a szolgáltatások díja elődleges jelentőségű tényező az ügyfelek megszerzéséhez.